นายกรัฐมนตรี ประชุมเตรียมการประชุมสุดยอดอาเซียนครั้งที่ 34 ด้านรองนายกรัฐมนตรี ยืนยัน ดูแลความปลอดภัยอย่างเต็มที่ ไม่กังวลมีผู้ประท้วง
นายกรัฐมนตรี ประชุมเตรียมการประชุมสุดยอดอาเซียนครั้งที่ 34 ด้านรองนายกรัฐมนตรี ยืนยัน ดูแลความปลอดภัยอย่างเต็มที่ ไม่กังวลมีผู้ประท้วงพลเอกประยุทธ์ จันทร์โอชา นายกรัฐมนตรี เดินทางเข้าทำงานที่ทำเนียบรัฐบาล ในเวลา 09.45 น. จากนั้น ได้เป็นประธานการประชุมประชุมเพื่อเตรียมการสำหรับการเข้าร่วมการประชุมสุดยอดอาเซียน ครั้งที่ 34 และการประชุมที่เกี่ยวข้องของนายกรัฐมนตรี ที่ตึกภักดีบดินทร์ โดยไม่อนุญาตให้ถ่ายภาพ เพราะเป็นการประชุมภายในขณะที่นายวิษณุ เครืองาม รองนายกรัฐมนตรี เปิดเผยว่า ในการประชุม คสช.เมื่อวานนี้ นายกรัฐมนตรี ได้มีการสอบถามถึงการเตรียมความพร้อมในการรักษาความปลอดภัยให้กับผู้นำอาเซียนอย่างสมเกียรติ โดยจัดขบวนรถนำ รอรับตั้งแต่สนามบินจนถึงที่พัก ที่ประชุม รวมถึงจัดขบวนรถนำคู่สมรส ที่จะแยกไปทำกิจกรรมต่างหากด้วยนายกรัฐมนตรี ยังได้กำชับเรื่องปัญหาจราจร ไม่ให้มีการปิดถนน แต่ใช้การกั้นเลนบางส่วน เพื่อไม่ให้กระทบการสัญจรไปมาของประชาชน ซึ่งเชื่อว่าจะไม่เป็นปัญหา เพราะการประชุมอาเซียน จะจัดขึ้นในวันที่ 22-23 มิถุนายนนี้ ซึ่งตรงกับวันหยุดเสาร์-อาทิตย์ทั้งนี้ยืนยันรัฐบาลชุดนี้จะดูแลความปลอดภัยอย่างเต็มที่ ไม่ให้มีการซ้ำรอยเหมือนการประชุมอาเซียน ปี 2552 อย่างเด็ดขาด ซึ่งขณะนี้ยังไม่กังวลว่าจะมีผู้ชุมนุม เพราะพลเอกประวิตร วงษ์สุวรรณ รองนายกรัฐมนตรี และ รัฐมนตรีว่าการกระทรวงกลาโหม เป็นปรธานดูแลอยู่แล้ว